Posted by: | 2020/06/23
Goeiedag Thereza Ek lees op 'n onlangse xtrale verslag van my hand dat "there is a degree of periarticular osteopenia". My ortopeet het niks daaroor vir my gese nie. Is dit iets waaroor ek nou al bekommerd moet wees of na moet laat kyk? Ek het al 'n geruime tyd osteoartritis in verskeie "joints". Kan medikasie soos Pantor mens se beengesondheid beinvloed? Ek gebruik dit al 'n twee/drie jaar vir GERD. Ek is vroulik en amper 45 jaar oud. Baie dankie
Die peri-artikulêre beenverlies is heel moontlik maar toe te skryf aan die inflammatoriese proses in die gewrigte agv die artritis. Dit beteken nie noodwendig dat jy wydverspreide beenverlies in die hele skelet het nie.
Pantor is 'n PPI wat die gastriese suurvlakke onderdruk. As jy op 'n kalsiumsupplement is mag dit moontlik die absorpsie daarvan belemmer omdat jy maagsuur nodig het om veral kalsiumkarbonaatsupplemente te absorbeer.
Kalsiumsitraatsupplemente is dan 'n beter opsie, of sorg dat jy ten minste 1000mg kalsium/dag in jou dieet inneem.
jy kan ons webwerf www.osteoporosis.org.za besoek vir meer inligting oor kalsium en vit D of vir ons kontak by 0861102265.